Aalborg Stiftstidende, 1844-08-01
Udlandet. Om et Mordattentat paa Kongen af Preussen indeholde Berlinerbladene følgende officielle Bekjendtgjørelse: Deres Majestæter, Kongen og Dronningen, vilde idag Morges (d. 26de ds.) Kl. 8 tiltræde en Reise nærmest til Erdmannsdorf i Schlesien og derfra til Badet Jschl. Reisevognen var kjørt frem i Slotsportalen; først steg Hds. Majestæt Dronningen ind, efter at have taget imod et Bønskrift af en Kone, der ventede paa hende, dernæst Kongen; i det Øieblik, da Allerhøistsamme satte sig ned, og Lakaien bukkede sig for at lukke Vognslaget, traadte en Mand ud af den omstaaende Mængde tæt hen til Vognen og fyrede i to paa hinanden følgende Skud en dobbeltløbet Pistol af imod Vognen, der i samme Øieblik kjørte bort. Endnu paa Slotspladsen lode Majestæterne Vognen holde, sloge Reisekapper ne tilbage og viste det i ængstelig Spænding fremtrængende Folk, at de vare uskadte; takkende det for dets udviste Deeltagelse, lode de Vognen kjøre videre og fortsatte Reisen af den Frankfurter Jernbane. Ved nærmere at besigtige Vognen, befandtes det, at begge Kuglerne virkelig vare trængte ind i den og det maa derfor ansees for en vidunderlig Naade af Forsynet, at de høie Reisende ikke kom til Skade. Forbryderen blev greben paa fersk Gierning, med Nød og Neppe sikkret imod Folkeraseriet, afleveret til Vagten og derpaa ført til Criminalfængselet. Her angav han sig som den forhenværende Borgemester Tschech og blev ogsaa kjendt som denne. Han er 56 Aar gammel, var tidligere Kjøbmand, derefter i flere Aar Borgemester i Storkow Churmark, og tog i Aaret 1841, efter en meget urosværdig Embedsførelse, sin Afsked. Senere opholdt han sig meest i Berlin og ansøgte under sit Ophold der oftere om Ansættelse i Statens Tjeneste. Men hverken Øvrigheden eller Hs. Maj. Kongen, til hvem han ifjor henvendte sig i samme Øiemed, skjænkede hans Begjæringer nogen Opmærksomhed. Af Charakteer var han bekjendt for et meget heftigt og lidenskabeligt Menneske. Strax i det første Politiforhør tilstod han Attentatet og angav som Grund til Forbrydelsen den Hensigt, at hævne sig for det uretfærdige Afslag paa hans Ansøgninger; iøvrigt var det af egen fri Drift, han havde begaaet Udaaden og han havde ikke meddeelt sin Plan til Nogen. Jfølge senere Beretninger indtraf Deres Majestæter d. 26de om Middagen i bedste Velgaaende i Frankfurt, for næste Morgen tidlig af fortsætte Reisen til Erdmannsdorf. Hs. Majestæts Velbefindende fremgaaer af et af ham i Frankfurt egenhændigt skrevet Brev, og det er saameget glædeligere at kunne med. dele denne Efterretning, som det har viist sig, at Hs. Maj. Kongen virkelig blev truffen af den ene Kugle, men ved en naadig Styrelse ikke blev videre beskadiget, end at der befinder sig en ophovnet rød Plet midt paa Brystet. Saasnart Majestæterne vare ankomne til Frankfurt og Jndvaanerne fik Underretning om Kongeparrets vidunderlige Frelse, strømmede de sammen i Masse, hilste Kongen og vilde strax foranstalte en Takkefest til Guds Ære. Ogsaa Dronningen befandt sig efter Omstændighederne vel, men syntes dybt rystet. Længe holdt Majestæterne hinanden omslyngede og Dronningen fældte hyppige Taarer. Kongen bevarede sit Heltemod og sin Koldblodighed; hans Ord: jeg er uskadt, kjære Børn, ere authentiske. Næsten alle Diplomater have afsendt Courerer. Terzerolen skal have været lagt an over en Krongardist Skulder. Søndagen d. 28de de anordnede Berlins Magistrat en overordentlig kirkelig Fest, for at takke Gud, der saa naadig havde bevaret deres Konges Liv. Ogsaa i Jødesynagogen har en Takkefest i samme Øiemed fundet Sted.